Návrh

**NARIADENIE VLÁDY**

**Slovenskej republiky**

z ...................... 2023,

**ktorým sa mení a dopĺňa nariadenie vlády Slovenskej republiky č. 5/2016 Z. z., ktorým sa vykonávajú niektoré ustanovenia zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov**

Vláda Slovenskej republiky podľa § 5 ods. 5 a § 5a ods. 2 zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení zákona č. 116/2023 Z. z. nariaďuje:

**Čl. I**

Nariadenie vlády Slovenskej republiky č. 5/2016 Z. z., ktorým sa vykonávajú niektoré ustanovenia zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov sa mení a dopĺňa takto:

1. V § 1 písm. c) sa na konci pripájajú tieto slová: „vrátane doby ich trvania“.
2. § 1 sa dopĺňa písmenom d), ktoré znie:

„d) obdobie, ktoré sa nezapočítava do doby podľa § 5a ods. 1 zákona.“.

1. V § 2 ods. 3 sa za slovo „uvedené“ vkladajú slová „v § 2a a“.
2. Za § 2 sa vkladajú § 2a až 2c, ktoré vrátane nadpisu § 2c znejú:

**„§ 2a**

(1) Doba trvania špecializačného vzdelávacieho programu je najmenej 12 mesiacov a najviac 18 mesiacov.

(2) Do doby trvania špecializačného vzdelávacieho programu sa nezapočítava obdobie účastníkom špecializačného vzdelávacieho programu preukázanej neúčasti na vzdelávaní z dôvodu jeho

1. dlhodobého uvoľnenia na výkon verejnej funkcie alebo na výkon odborovej funkcie,
2. materskej dovolenky, otcovskej dovolenky alebo rodičovskej dovolenky,
3. dočasnej pracovnej neschopnosti pre chorobu, úraz alebo z dôvodu nariadenia karanténneho opatrenia alebo izolácie,
4. osobného a celodenného ošetrovania chorého člena rodiny podľa osobitného predpisu1) alebo osobnej a celodennej starostlivosti o fyzickú osobu podľa osobitného predpisu,2)
5. výkonu mimoriadnej služby v období krízovej situácie alebo alternatívnej služby v čase vojny a vojnového stavu,
6. nástupu na pravidelné cvičenie alebo na plnenie úloh ozbrojených síl Slovenskej republiky.

(3) Začiatok a koniec trvania skutočnosti podľa odseku 2 účastník špecializačného vzdelávacieho programu preukazuje bez zbytočného odkladu vzdelávacej inštitúcii ďalšieho vzdelávania, ktorá špecializačný vzdelávací program uskutočňuje.

**§ 2b**

Do doby podľa § 5a ods. 1 zákona sa nezapočítava obdobie podľa § 2a ods. 2.

**§ 2c**

**Prechodné ustanovenie k úpravám účinným od 1. januára 2024**

Doba trvania špecializačného vzdelávacieho programu, ktorý začal pred 1. januárom 2024, sa predlžuje o obdobie podľa § 2a ods. 2, ktoré plynulo pred 1. januárom 2024, ak účastník špecializačného vzdelávacieho programu preukáže neúčasť na vzdelávaní z dôvodu podľa § 2a ods. 2 vzdelávacej inštitúcii ďalšieho vzdelávania, ktorá špecializačný vzdelávací program uskutočňuje, do 31. januára 2024.“.

Poznámky pod čiarou k odkazom 1 a 2 znejú:

„1) § 39 ods. 1 písm. a) zákona č. 461/2003 Z. z. o sociálnom poistení v znení zákona č. 467/2019 Z. z.

2) § 39 ods. 1 písm. b) zákona č. 461/2003 Z. z. v znení neskorších predpisov.“.

1. V prílohe v bodoch 1 a 2 sa slová „Štruktúra, dĺžka trvania a celkový rozsah – špecializačný vzdelávací program pozostáva z teoretickej a praktickej prípravy. Príprava trvá najmenej 12 mesiacov a najviac 18 mesiacov.“ nahrádzajú slovami „Štruktúra a celkový rozsah – špecializačný vzdelávací program pozostáva z teoretickej a praktickej prípravy.“.

**Čl. II**

Toto nariadenie vlády nadobúda účinnosť 1. januára 2024.